 Cui ii mai pasa de Traian Basescu? Ads Actualitate Politic Business Sport Life Show Login Arhiva Traian Basescu Securitate Cui ii mai pasa de Traian Basescu? Autor: Magda Gradinaru Duminica, 22 Septembrie 2019, ora 17:13 31783 citiri Presedintele care a condamnat oficial comunismul a colaborat cu fosta politie politica a dictaturii comuniste (verdict inca nedefinitv al instantei) O fraza paradoxala, rostita cu voluptate de unii, dar care expune perversitatea colosala pe care o manevreaza peste timp cea mai cumplita oroare care a tinut Romania in bezna constiintei, lasand in urma o generatie rusinata si nestiind cum sa faca fata vinovatiei, altfel decat mintind Ce i se intampla Romaniei astazi ar putea foarte bine sa faca parte din planul fostei Securitati, care s-a descurcat foarte bine sa isi controleze trecerea din dictatura in tranzitie, lasand semne, pe ici, pe colo, cat sa intelegem ca ochiul din inchisoarea panoptica a lui Bentham nu a disparut odata cu alegerile libere, castigate de Ion Iliescu Sau ar putea, la fel de bine, sa fie proba imposturii in care institutiile se scalda Oricare ar fi ipoteza valida, insa, ea nu poate sa invalideze colaborarea lui Traian Basescu cu Securitatea, asa cum a decis o prima instanta De fapt, hipercorectitudinea nu e necesara: Basescu insusi a admis notele, dar a incercat sa isi prezinte versiunea in stilul practicat de fosti colaboratori ai regimurilor totalitare: eu mi-am indeplinit sarcinile de serviciu, nu am decis raul nimanui E vorba despre similitudinea raspunsurilor, nu despre altceva, orice alta tusa ar fi groasa (NB: Pentru ca tusa putea sa para prea groasa, am decis inlaturarea comparatiei raspunsurilor de dezvinovatire date de Eichamnn si Basescu Comparatia viza strict similaritatea de raspuns) Ads Ce face fostul presedinte aici e mai grav decat minciuna si e ceea ce mentine ca posibilitate un regim politic potrivnic omului si libertatii: trivializarea raului Chiar daca politic, lustratia a fost parazitata si a esuat - nu doar in Romania, ci peste tot unde comunismul a compromis societatea, cu exceptia Germaniei de Est - nimeni nu neaga altcuiva posibilitatea recuperarii morale Sirul raului poate fi insa intrerupt numai prin cainta, adica prin adevar, nicidecum din delasare sau pentru a obtine alte avantaje Sa admitem insa, avand deja in fata ochilor cei 10 ani de mandat, ca Traian Basescu este incapabil sa isi asume vina In acest caz, suporta singur consecintele lasitatii de a fi fost partasul unui regim criminal si ale lasitatii de a nu-si da ca optiune adevarul si, prin el, cainta Doar ca Traian Basescu nu e doar las Spunand ca habar nu a avut ca, de fapt, el colabora cu Securitatea, Traian Basescu banalizeaza raul si preia retorica atat de paguboasa pentru Romania ultimilor 30 de ani, "cu totii am fost turnatori" Ads Ce spune Basescu : "Este vorba de contrainfomatiile militare, despre care la 21 de ani habar nu aveam ca este parte a Securitatii Pana la Revolutie, nu a stiut nimeni ca contrainfomatiile militare sunt parte a Securitatii" Nu e locul aici pentru o discutie despre nuante Ramane de spus doar ca talerul si gradarea vinovatiilor sunt posibile abia dupa ce intelegem, ca principiu, ca orice colaborare cu Securitatea intretinea regimul criminal, un regim construit pe fricile celor turnati si pe spaimele celor care turnau, deopotriva Ii mai pasa cuiva, astazi, de Traian Basescu? Unii au primit cu voluptate verdictul de colaborare dat fostului presedinte: "Da, iata, Basescu a fost turnator, am zis noi ca e necurat!" Altii au vazut in verdict o confirmare personala: "Nu l-am criticat degeaba!" Sunt si cei care l-au lasat pe Basescu deoparte, fostul presedinte e deja intr-un registru minor si si-a deconspirat de unul singur gaunoseniile, pornind de la cautionarea pana in panzele albe a Elenei Udrea pana la retorica impartasita cu PSD - si s-au indreptat inspre tema pe care Horia Roman Patapievici, in ultima carte publicata la Humanitas, o pune la fundamentul urii care a macinat societatea romaneasca in ultimul deceniu: "intelectualii lui Basescu" Cum s-ar zice, masura ticalosiei lui Basescu o aveam, dar iata-i pe intelectualii care l-au sustinut Ads Niciodata, in cei 10 ani de mandat al lui Traian Basescu, nu a existat un singur moment in care tema sa fi fost cautionarea unui presedinte colaborator al Securitatii Din contra, a existat momentul esential in postcomunism, al denuntarii ororii totalitare si a condamnarii ei oficiale, dupa ce comisia condusa de Vladimir Tismaneanu a elaborat un raport amplu si lucid, care ar fi trebuit sa ramana la fundamentul reconstructiei Romaniei Oricate slabiciuni ar fi avut "intelectualii lui Basescu" - si sunt destule declaratii si momente de despartire de fostul presedinte - a le pune in carca vina de a fi fost in cardasie cu un "turnator" tine de acelasi registru resentimentar in care ne plasam discursul public si de care, asa este, vinovat este in egala masura tocmai Traian Basescu Privirea ramane fragmentara si cu viciul de perspectiva care sa ofere satisfactia de a-i vedea pe Liiceanu, Plesu, Cartarescu, Patapievici caricaturizati in fotografia unui fost comandant de nava, colaborator al Securitatii Ads Consecinte Presedintele care a condamnat comunismul, ca regim criminal si opresiv, avand ca instrument politia politica, a colaborat cu Securitatea Inseamna asta ca Vadim Tudor avea dreptate si ca dictatura comunista nu trebuie denuntata ca fiind rea? Daca un ticalos gireaza binele, e binele compromis? Virtutea partii consistente a presedintiei lui Traian Basescu - pana spre jumatatea celui de-al doilea mandat, cand presedintele nu si-a mai putut controla slabiciunile - a fost aceea ca a fost capabil sa reprezinte principii si politici corecte, de la vocatia transatlantica pana la intarirea anticoruptiei si condamnarea comunismului La cum a aratat Romania pana la presedintia lui Basescu, cu mandatele lui Iliescu si mineriadele lor si mandatul lui Emil Constantinescu, invins de Securitate atunci, astazi insotitor al PSD-ului, un presedinte care sa afirme decomunizarea a fost cel mai bine dintre toate relele Traian Basescu nu va ramane insa astfel in istorie, s-a compromis in toate felurile posibile, inca inainte de a afla cu totii ca s-a lasat compromis si de Securitate De altfel, una dintre problemele reale ale colaborarii cu Securitatea rezida chiar in ascunderea ei, pentru ca ramane intrebarea daca am avut un presedinte santajabil sau nu si ce consecinte a avut un eventual santaj Asta ar inseamna insa ca tanara urmasa a Securitatii controleaza inca memoria si cheile catre ea Ads Dar Traian Basescu este, astazi, europarlamentar Parlamentul European nu a condamnat comunismul, e o discutie lunga aici, despre complicitatile Occidentului si seductia marxismului, dar a condamnat in repetate randuri totalitarismele secolului trecut Moral, Basescu e obligat sa demisioneze, daca nu poate livra o alta poveste a delatiunilor pe care le-a dat Acasa, e ceva mai complicat pentru Theodor Paleologu, care candideaza la presedintie, cu o platforma respirabila, dar sprijinit tocmai de PMP, partidul lui Basescu In declaratiile de candidatura, Paleologu a facut deseori apel la memoria detinutilor politici, or, e foarte greu de impacat promisiunea unei recuperari anticomuniste cu insotirea, fie si de la distanta legitimarii, cu un colaborator al Securitatii, care nu isi da siesi si tarii posibilitatea recunoasterii si, astfel, a adevarului Iar teza, probabil si ea valida, a oportunitatii dosarului Basescu, in preliminariile campaniei pentru Cotroceni, nu ii serveste lui Theodor Paleologu, pentru ca ea nu invalideaza problema de fond, chiar daca ar putea sa para macar ironic, daca nu suspect, ca decizia instantei a coincis cu ziua in care Paleologu si-a depus candidatura Vladimir Tismaneanu: "Nicio societate democratica nu poate fi cladita pe minciuni si mistificari Rezultatul ocolirii, negarii, falsificarii adevarului istoric nu poate fi decat o stare generala de neincredere, un cinism care distruge tesutul moral Intreaga mea experienta, bazata nu doar pe studierea istoriei Romaniei in comunism si post-comunism, dar si pe analize comparative cu alte state din zona, imi spune ca doar confruntarea onesta cu trecutul traumatic ne poate scoate din ceea ce Vaclav Havel a numit cosmarul post-comunist Cata vreme nu cunoastem adevarul despre aceste faradelegi, nu vom putea face distinctia indispensabila dintre Bine si Rau " In urma cazului Basescu insa, ramane o tara rusinata, iar rusinea asta colectiva blocheaza orice alta constructie nationala O descrie bine Thierry Wolton, intr-un interviu pentru Ziare com, tocmai despre urmasii Partidului si ai Securitatii: "Problema e ca Romania a avut tot timpul un sentiment profund de depresie nationala Iar perversitatea comunismului e ca de indata ce cuprinde o societate, exploateaza la maximum partile slabe ale acesteia Ca un cancer Daca ai o parte mai slaba in organism, acolo va ataca cancerul, si apoi tot organismul va ceda Asa si comunismul, identifica slabiciunile societatii sau ale statului, cum vreti sa-i spuneti, si le cangreneaza ( )Natiunea romana este una care se simte rau in propria piele" Ads Scrie pe Ziare Com Citeste si: Silvia Mihalcea, noul secretar general al Camerei Deputaților Tânăra a fost propunerea grupului parlamentar al PSD Silvia Mihalcea a fost votată luni, 13 decembrie, de plenul Camerei Deputaţilor în funcţia de secretar general al instituţiei, la propunerea grupului parlamentar al PSD Aceasta a primit Fostul jurnalist Cristian Vasilcoiu, propus de PSD pentru funcția de secretar de stat la Ministerul Muncii - Surse Biroul Permanent Județean al PSD Dolj a hotărât ca propunerea organizației pentru funcția de secretar de stat la Ministerul Muncii să fie Cristian Vasilcoiu Informația a fost făcută # Basescu Securitate comunism Plesu Liiceanu Ne puteți urmări și pe pagina noastră de Facebook sau pe Google News Sursa: Ziare com Comentarii MosCraciun Click pentru a vedea sistemul de punctaj "> rank 5 Cred ca jurnalismul romanesc face in acest articol un Salto Mortale, un triple Lutz, o cadere in cap neasteptata Sa-l compari pe presedintele Basescu cu Eichmann Vezi tot Rambo Click pentru a vedea sistemul de punctaj "> rank 5 Sancta simplicitas! Este induiosatoare naivitatea votantilor basescieni chiar si acum cand, deconspirat, continua acelasi Vezi tot Vezi toate comentariile (69) Adauga comentariu Parteneri Ziare Com DigiSport ro Imaginile care fac inconjurul lumii: cum a fost filmat Toto Wolf, seful de la Mercedes, dupa ce Hamilton a pierdut titlul mondial ObservatorNews ro Detalii teribile in raportul IML, in cazul studentilor ucisi la Iasi Ioana si iubitul ei au fost hacuiti cu zeci de lovituri de cutit Adevarul ro Diana Sosoaca, scandal cu jurnalistii Rai Uno Sotul senatoarei, cercetat pentru ultraj Ads Top stiri din Actualitate Detalii revoltătoare din dosarul furtului de alimente din creșe Sănătatea copiilor, pusă în pericol pentru diverse zile onomastice RO Vaccinare îi ironizează pe antivacciniști pe pagina de Facebook a lui George Simion: "Vă invităm la protestul împotriva COVID-19, în centrele de vaccinare" Teoriile conspiraționiste "țesute" în ploaie de fanii Dianei Șoșoacă: Senatoarea, "scoasă pe tușă" când parlamentul discută despre SRI Stare de alertă în Băile Tușnad Locuitorii - fără apă potabilă de mai multe zile Primăria nu are bani să repare conducta spartă Marocanul suspectat de oribila crimă din Iași a fost la spital să se trateze: "Avea o plagă tăiată la mână" Medicii n-au știut cine este Testele antigen ar urma să fie refuzate pentru certificatul verde Propunerea, avansată de PNL - Surse Toate stirile din Actualitate Ads Ads Urmărește-ne pe: Tulpina Omicron Viitorul Europei restrictii Loteria vaccinarii Marian Neacsu Laura Vicol Mihai Sora Sorin Grindeanu Nicolae Ciuca Dacian Ciolos Colin Powell Ludovic Orban Klaus Iohannis Liviu Dragnea Viorica Dancila Raluca Turcan Clotilde Armand Florin Citu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 